Svensk apotek vil innføre mørkere plaster

DISKRIMINERENDE? Bloggeren Paula Dahlberg forteller at hun selv forsøker å finne gjennomsiktige plastervarianter når hun er på apoteket, fordi disse er mer diskret på huden hennes. Nå etterlyser hun en mørkere plastertype. Foto:Markus Aarstad,VG

Debatten går: Beige plaster får rasisme-refs

Det er på høy tid at plaster kan kjøpes i flere nyanser enn beige, mener rasismebloggeren Paula Dahlberg.

Line Orfjell

Oppdatert 13. august 2015

Artikkelen er over fem år gammel

Svensken driver en blogg hvor hun tar for seg såkalt hverdagsrasisme, og mandag gjestet hun svenske P1 for å snakke om det hun selv beskriver som «hvithetsnormen».

Dahlberg mener at hvite individer blir ansett som det normale, og at det dermed er få som legger merke til at visse produkter bare kommer i en lys nyanse. Hun trekker frem plaster som et godt eksempel på dette.

Dahlberg ble adoptert fra Colombia som toåring, og forteller at hun ofte leter etter gjennomsiktige, mer diskré plastertyper når hun er på apoteket.

Les oversikten: Dette er ordene som kan få deg i trøbbel

Tar til seg kritikken

– Dette virker kanskje rart å for alle som kan bruke vanlig plaster som smelter inn i huden, men for meg og andre med mørk hud er dette en del av et større system der vi sjelden eller aldri blir representert, sier Dahlberg i intervjuet – som blant annet er sitert av danske Jyllands-Posten. – Man tenker ikke over at det også finnes mennesker som ikke har beige hud, konstaterer Dahlberg.

Les også: Utested i Oslo mistet bevillingen etter rasisme-kontroll

Kommunikasjonssjefen i svenske Apoteket, Eva Fernvall, var også på plass i P1-studioet. Hun tar Dahlbergs kritikk på alvor, og lover at Apoteket vil lete etter en plasterleverandør som kan levere plaster i en mørkere farge. Apoteket har allerede sluttet å bruke betegnelsen «hudfarget», forteller hun. Hun tviler ikke på at det er flere som ønsker seg mørkere plaster i butikkene. – Alle forventer at det bare finnes beige plaster, så de spør ikke etter noe annet. Det gjør at vi ikke merker etterspørselen, men vi skal møte kundenes behov. Jeg håper vi kan gjøre det så fort som mulig, sier hun.

Les også: Mørkhudet frikjent for å ha kalt mann neger

Et større problem

Det er litt pinlig at Apoteket ikke har tenkt på denne muligheten selv, synes kommunikasjonssjefen – og satser på at en mørkere plastervariant vil være på plass i løpet av året.

Så du denne? Hellbillies dropper «Neger på Ål stasjon»

Paula Dahlberg synes Fernvalls forslag er et skritt i riktig retning, men at det også finnes en rekke andre produkter som preges av «hvithetsnormen». Bandasjer, undertøy, strømpebukser og dukker med lys hudfarge er også en del av problemet, mener hun. – Til sammen utgjør disse småtingene et helhetsbilde der vi som ikke er hvite kan føle oss ekskludert fra resten av samfunnet, sier Dahlberg. Les også: SVT mener Pippi er rasistisk – klipper om filmen

Publisert: 12.08.15 kl. 09:14 Oppdatert: 13.08.15 kl. 10:14

Les også

Mer om Sverige